สวัสดีค่ะ คืออายุก็มากแล้ว 30 ต้นๆแล้ว แต่มีปัญหาทานยาเม็ดไม่ได้มาตั้งแต่เด็กๆค่ะ พอจะลองทานก็เกิดปัญหา ใจสั่นรัว หายใจไม่ออก กลัวมากเลยค่ะ สุดท้ายก็ทานไม่ได้ต้องไปบ้วนทิ้ง แล้วสุขภาพร่างกายก็ไม่ดี เป็นนู่นเป็นนี่เยอะไปหมด แต่ก็ไม่กล้าไปหา เพราะยังไงก็ทานยาไม่ได้ ไม่หายอยู่ดี จะมีวิธีแก้ยังไงดีคะ ทุกข์ใจมาก อยากทานยาได้เหมือนคนอื่น อยากรักษาโรคให้หายค่ะ แล้วอยากถามว่าถ้าเราไปหาแล้วเราบอกคุณว่าขอเป็นยาน้ำ จะมียาน้ำสำหรับรักษาได้ทุกโรคหรือไม่คะ ทรมานกับอาการของโรคที่เป็นมากค่ะ ทั้งอาการใจสั่น หายใจไม่ออก อยากไปรักษามากๆค่ะ
 Autummปกติ บริษัทยาทำยาเป็นรูปยาน้ำเฉพาะให้เด็กทาน หรือคนที่ มีปัญหาในการกลืนเช่น คนที่ไม่รู้สึกตัว นอนนานๆ คนเป็นมะเร็งหลอดอาหารต้องให้สายยางทางหน้าท้อง ยาส่วนใหญ่ที่ใช้กันบ่อยๆ เช่นยาลดไข้แก้ปวด ยาต้านจุลชีพ ยาแก้อักเสบ จะมีในรูปของยาน้ำ แต่ถ้าเป็นยาเฉพาะ เช่น ยาเคมีบำบัด ยาโรคหัวใจ มักจะไม่ทำในรูปของยาน้ำ แต่ถ้าจำเป็นอาจมีในรูปของยาฉีดเข้ากล้ามเนื้อหรือเข้าเส้นเลือดได้โดยตรง ต้องสอบถามแพทย์และเภสัชกร ผู้สั่งใช้ยาอีกทีครับ แล้วแต่โรคที่เป็น เป็นกรณีๆไปอาการของเกิดจากจิตใจ อาจมีประสบการณ์ทีเลวร้ายเกียวกับการกินยาเม็ด แล้วติดคอ เลยอยู่ใต้จิตสำนึก ทำให้กลัวมาก ไม่ทราบว่าลองปรึกษาจิตแพทย์หรือยังครับ ยาบางอย่างสามารถบดได้โดยใช้โกร่งยา จะช่วยได้ไหมครับถ้าหลีกเลี่ยงไม่ได้ที่จะต้องกินยาเม็ด ลองใช้วิธีี้ ให้นั้นเติมน้ำเปล่าใส่ขวด และให้วางยาเม็ดไว้บนลิ้นและวางใกล้ๆ โคนลิ้นได้ หลังจากนั้นให้ใช้ริมฝีปากงับปากขวดทั้งด้านบนและด้านล่างให้มิด อย่าให้น้ำหรืออากาศไหลออกมาทางปากลงไปเลย น้ำจะพัดยาลงลำคอไปไม่ทันให้ได้รู้สึกว่ามียาอยู่ ถ้าเป็นยาที่มีรสชาติขม ให้วางที่กลางลิ้นเพราะเป็นบริเวณที่มีต่อมรับรสน้อยที่สุด ลองทำดูนะครับเผื่อได้ผล